2024 -2025 оқу жылында дефектолог тізімде тұрған оқушылырмен жүргізілген жұмыс есебі

Жұмыс мақсаты :

Сөйлеу тілінде бұзылыстары бар оқушыларға дефектологтің көмек көрсету жұмысын ұйымдастыру .

* Сөйлеу тілі бұзылыстарының алдын алу және түзету жұмыстарын жүргізу
* Фонетикалық бұзылыстарды түзету ,сөздік қорларын молайту ,байланыстырып сөйлеуге дағдыландыру .
* Фонетика – фонетикалық есту қабілетін , жалпы және ұсақ моторикасын дамыту .

Жұмыстың міндеті:

* Ауызша және жазбаша сөйлеу тілі бұзылған оқушыларға диагностика жүргізу.
* Сөйлеу тілі бұзылған оқушылармен түзету жұмыстарын жүргізе отырып әлеуметтік ортаға бейімдеу .
* Сөйлеу тілі бұзылыстарының алдын ала отырып , түзете – дамыту арқылы білім беру.

**Дефектолог жұмыстары төмендегі жұмыстармен өтті :**

**Диагностикалық кезең**

1. Оқушының психо – физиологиялық қалпын жан – жақты зерттеу
2. Сөйлеу тілі бұзылыстарының әр түрлі деңгей формаларын зерттеу
3. Таным әрекетінің бұзылу белгілерін, деңгейін анықтау

Жалпы сөйлеу тілі бұзылыстарының әртүрілі деңгейіне байланысты құрылған жаттығулар бойынша мақсат- міндеттері бар :

* Сөйлеу тілінің түсінуін қалыптастыру
* Енжар және белсенді сөздік қорларын дамыту
* Белсенді сөйлеу тіліне ынталандыру

Оқушылармен жұмыс жүргізу нәтижесінде биылғы оқу жылында мектепішілік ппқ шешімімен дефектолог маманына 14 оқушы төрт тоқсанға тіркеуге алынды. Оның ішінде 2 оқушы 1 сыныптан, 2 оқушы 2-сыныптан, 7 оқушы 3- ші сыныптан, 2 оқушы 4-сыныптан, 1 оқушы 7 – сыныптан. Әр балаға жеке жұмыс жоспары құрылып, тіл кемістігі бар балалар тіркеуге алынып, түзету сабақтары жүргізілді.Жалпы оқу бағдарламасын меңгере алмаған оқушылармен жұмыс жасадық. Түзету сабағы аптасына 3 рет сөйлеу тілінде кемістігі бар балалармен жекелей және топтық сабақтар жүргізілді. Оқушылардың барлығына жеке даму картасы толтырылған. Әр оқушыға сабақ жоспарлары құрылған. Ата-аналарымен келісімшарт толтырылып, балаларының сабаққа қатысуына келісімдерін берді. Мұғалімдермен және атааналармен тығыз байланыста жұмыс жасалды. Соның нәтижесінде оқушылардан жақсы нәтижеге қол жеткіздік. Жүргізілген дефектолог маманының түзете – дамыту төмендегідей кезеңдермен өтті. 1. Диагностикалық кезең: 1. баланың психо-физиологиялық қалпын үнемі және жан-жақты зерттеу. 2. сөйлеу тілі бұзылыстарының әр түрлі деңгей формаларын зерттеу. 3. таным әрекеттерінің бұзылу белгілерін, деңгейін анықтау. 2. Коррекциялық дамыту кезеңі: 1. баланың даму қалыпын ескере отырып қадамдылық бағытта оқыту процессін жүргізу. 2. түзете – дамыту жұмыстарына ата – аналарды енгізу, тығыз байланыста болу. 3. әр жас кезеңіне сәйкес танымдық әрекеттерін дамыту. 4. баланың сақталған компенсаторлық мүмкіншіліктерін зерттеп, анықтап, ескере отырып «Жеке Дамыту Бағдарламасын» құру. 3. Тәрбиелеу кезеңі: Баланың отбасындағы, қоғамдық орындардағы мінез-құлқын, жеке тұлғаның қоршаған ортада өзін-өзі ұстауға, жаңа ортаға үйренуіне қажетті жағымды қасиеттерін тәрбиелеу. Баланың сөйлеу тілінің бұзылуын әртүрлі жаттығулар арқылы түзету жұмыстары, логопедиялық сабақтар жүргізілді.Логопедиялық, дефектологиялық түзету сабақтарының мақсаты: сөйлеу тілі бұзылған бастауыш оқушыларын анықтап, диагностикалық бақылау жүргізу арқылы білім беру және түзету жұмыстарын жүргізу. Сөйлеу тілі бұзылған балаларға, атап айтқанда дефектолог балаларға жекелей және топтық сабақ кестелері, сабақ жоспарлары құрылды. Сөйлеу тілі бұзылған оқушыларға сабақ жоспарлары баланың даму қабілетіне қарай бағытталып құрылды. Жалпы тілінің дамымауының әртүрлі деңгейіне байланысты құрылған жеке дамыту бағдарламасы бойынша қойылған төмендегідей мақсат міндеттері: - сөйлеу тілінің түсінуін қалыптастыру; - енжар және белсенді сөздік қорларын дамыту; - әріп тану,буында,сөзде қосып оқу - байланыстырып сөйлеу тілдерін дамыту, заттық және сюжеттік суреттер бойынша сөздер, сөйлемдер құрауға ынталандыру; - артикуляциялық аппараттың икемдігін арттыру, қалыптаспаған дыбыстарды қоюға арнайы жаттығулар қатарын үйрету; - сөйлеу тіліндегі қалыптасқан дыбыстарды толық анықтап, дыбыстарды қою және бекіту жұмыстарын жүргізу; - сөйлеу тілінің лексикалық–грамматикалық құрылымын дұрыс қалыптастыру; - фонематикалық қабылдау, есте сақтау, сараптау және талдау анализ синтез жүргізу; Түзету сабақтарының нәтижесінде, балалар алғашқыға қарағанда берілген тапсырмаларды түсініп орындау, өз бетімен орындау, артикуляциялық жаттығуларды игеріп, сөздік қорларын жаңа сөздерімен толықтыру, кеңейту сияқты жетістіктерге қол жеткізуде. Төрт тоқсанның қорытындысында 14 оқушының 8 -нен нәтиже шықты.